送仁姪入浙
作者：釋月磵
朝代：宋

paragraphs: 古來行脚有樣子，莫只遊山并玩水。
江南兩浙多禪林，带眼直須先带耳。
數十年來已寂寥，況復亂離生死裏。
一言非理不可道，一武非地不可履。
善友師教不可捨，庸鄙强饕不可擬。
彼所非者誠可監，我所長者不可恃。
一切妄想生死因，參須實參明自己。
他日歸來如所囑，痛棒依前分付你。